Justitsministeren vil have Rigsadvokaten til at kigge på reglerne og procedurerne, når der skal beskikkes advokater.

I går kom det frem, at den bistandsadvokat, som familien Lennon Davis har fået beskikket i drabssagen fra Aalborg, slet ikke er advokat. Og efter at det kom frem i går, har justitsministeren involveret sig i sagen. - Det er naturligvis bekymrende, hvis en person er blevet beskikket uden at opfylde retsplejelovens betingelser. Derfor vil jeg bede Rigsadvokaten om at vurdere, om der er behov for at tage de gældende procedurer op til revision, siger justitsminister Lene Espersen til Nordjyske Medier.